|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ    ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ  ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΤΤΙΚΗΣ    **ΓΡΑΦΕΙΟ ΣΧΟΛΙΚΩΝ ΣΥΜΒΟΥΛΩΝ**  Δ/ΝΣΗΣ ΔΕΥΤ/ΘΜΙΑΣ ΕΚΠ/ΣΗΣ Γ΄ ΑΘΗΝΑΣ  ΑΤΤΑΛΕΙΑΣ 2 ΑΙΓΑΛΕΩ 12241    **ΛΙΓΝΟΣ ΙΩΑΝΝΗΣ**  **ΣΧΟΛΙΚΟΣ ΣΥΜΒΟΥΛΟΣ ΠΛΗΡΟΦΟΡΙΚΉΣ**  Γ΄ ΑΘΗΝΑΣ & ΔΥΤΙΚΗΣ ΑΤΤΙΚΗΣ  Τηλ. 210‐5987693, 2105987696, 6974016636  e‐mail : [sym19-gath@sch.gr](mailto:sym19-gath@sch.gr), [jlignos@yahoo.com](mailto:jlignos@yahoo.com) |  | Αιγάλεω, 23-02-2018  Αρ. Πρωτ.:72 |
| ΠΡΟΣ: | Προς όλα τα Σχολεία Α/θμιας και Β/θμιας Εκπ/σης της Γ΄ Αθήνας και Δυτικής Αττικής δια των Δ/νσεων ΠΕ και ΔΕ |
| ΚΟΙΝ: | Προϊστάμενο ΕΠΚ Αττικής  κ. Πολύδωρο Βασίλειο  Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Αττικής |

**Θέμα: Πρόσκληση σε Επιμορφωτικό Σεμινάριο Εκπαίδευσης, για το «GeoGebra».**

Ο ***Σχολικός Σύμβουλος*** **Πληροφορικής Γ΄ Αθήνας & Δυτ. Αττικής κ. Λιγνός Ιωάννης** *σε συνεργασία με το ΚΕ.ΠΛΗ.ΝΕ.Τ. Αχαΐας*, διοργανώνουν σεμινάριο με θέμα: «**Αξιοποίηση του GeoGebra στην εκπαίδευση**» για εκπαιδευτικούς της ***Α/θμιας και Β/θμιας Εκπαίδευσης***.

Το Σεμινάριο θα έχει διάρκεια ***δώδεκα (12) εβδομάδων*** και θα κάνει χρήση της «μεικτής» μεθόδου διδασκαλίας μέσω της πλατφόρμας Moodle για Εκπαιδευτικούς της Π.Ε. Αττικής.

Απευθύνεται στους εκπαιδευτικούς των κλάδων ***ΠΕ03, ΠΕ04, ΠΕ09, ΠΕ19, ΠΕ20, ΠΕ70*** της Π.Ε. Αττικής.

Αντικείμενο και στόχοι του σεμιναρίου είναι:

* η εξοικείωση και η εξάσκηση των εκπαιδευτικών με το λογισμικό GeoGebra
* η εξοικείωση με τις υπηρεσίες web 2.0 που συνοδεύουν το λογισμικό (διαμοιρασμός και κοινή χρήση αρχείων, διαδικτυακή έκδοση του λογισμικού, forum και wiki)
* η εκμάθηση απλών τεχνικών για τη δημιουργία εκπαιδευτικών εφαρμογών με το GeoGebra
* η διερεύνηση της δυνατότητας δημιουργίας ομάδων εργασίας με σκοπό την ανάπτυξη εκπαιδευτικών εφαρμογών

***Η διάρκεια του σεμιναρίου θα είναι από 13/03/2018 έως 17/6/2018. Θα υλοποιηθεί με τη «μεικτή» μέθοδο διδασκαλίας, συνδυάζοντας 3 δια ζώσης εκπαιδευτικές συναντήσεις και 12 εβδομάδες εκπαίδευσης από απόσταση με χρήση υπολογιστή.***

Οι 3 δια ζώσης συναντήσεις θα γίνουν στο ***Εσπερινό ΓΕΛ Αιγάλεω*** από 15:00 ψέως 19:00 σύμφωνα με το χρονοδιάγραμμα που ακολουθεί.

|  |  |
| --- | --- |
| **Συνάντηση** | **Ημερομηνίες** |
| ***1*** | *Τρίτη 13/3/2018* |
| ***2*** | *Τρίτη 24/4/2018* |
| ***3*** | *Τρίτη 22/5/2018* |

Συντονιστής των τμημάτων σε πανελλαδικό επίπεδο είναι ο κ. Νταλούκας Βασίλειος (Υπεύθυνος του ΚΕ.ΠΛΗ.ΝΕ.Τ. Αχαΐας).

Συντονιστής για το τμήμα της Γ΄ Αθήνας και Δυτικής Αττικής είναι ο κ. Λιγνός Ιωάννης (Σχολικός Σύμβουλος Πληροφορικής).

Επιμορφωτής για τις δια ζώσης συναντήσεις είναι ο κ. Ντάβας Χρήστος (ΠΕ03)

Η πρώτη διαμόρφωση του υλικού στο παραπάνω σεμινάριο έγινε από τον κ. Τζέτζια Χρήστο, εκπαιδευτικό ΠΕ03 επιμορφωτή Β' Επιπέδου του ΓΕΛ Σούδας.

Για κάθε μία από τις 12 εβδομάδες εκπαίδευσης, οι εκπαιδευόμενοι θα χρησιμοποιούν το διαδίκτυο και την πλατφόρμα ηλεκτρονικής μάθησης Moodle για την πρόσβαση στο εβδομαδιαίο εκπαιδευτικό τους υλικό και την υλοποίηση καθορισμένων ασκήσεων εμπέδωσης. Τις ασκήσεις αυτές θα στέλνουν ηλεκτρονικά (μέσω διαδικτύου) για βαθμολόγηση. Ο χρόνος που απαιτείται για μελέτη και εμπέδωση από το σπίτι για το σεμινάριο εκτιμάται σε 50 ώρες. Ως εκ τούτου, κρίνονται απαραίτητα για τη συμμετοχή στο σεμινάριο:

* η δυνατότητα πρόσβασης στο διαδίκτυο, κατά προτίμηση από το σπίτι
* η προϋπάρχουσα εξοικείωση με τη χρήση υπολογιστή και την πλοήγηση στο διαδίκτυο
* η ύπαρξη λογαριασμού στο ΠΣΔ

Θα δημιουργηθεί ένα τμήμα των 20 επιμορφούμενων. Σε περίπτωση περισσότερων αιτήσεων, οι εκπαιδευόμενοι θα επιλεγούν με κλήρωση. Ο ελάχιστος αριθμός επιμορφούμενων για το κάθε τμήμα είναι 10. Οι αιτήσεις υποβάλλονται **μόνο ηλεκτρονικά στη διεύθυνση** <http://e-learning.ilei.sch.gr/aitisi/2017/seminar>**έως και 4/3/2018**.

Για την επιτυχή ολοκλήρωση του σεμιναρίου και τη χορήγηση αντίστοιχης βεβαίωσης απαιτείται:

1. Επιτυχής ολοκλήρωση 10 εργασιών μέχρι 15/4/2018
2. Επιτυχής ολοκλήρωση 42 εργασιών (σε σύνολο 60) και συμμετοχή και στις 3 συναντήσεις ή επιτυχής ολοκλήρωση 51 εργασιών και συμμετοχή στις 2 από τις συναντήσεις

**Ημερομηνία λήξης υποβολής εργασιών:** **17/6/2018**

Από τις παραπάνω θέσεις:

* 20% θα δοθούν σε σχολικούς συμβούλους και εκπαιδευτικούς που υπηρετούν σε ΕΚΦΕ, ΚΕΠΛΗΝΕΤ
* 50% σε εκπαιδευτικούς που ολοκλήρωσαν το σεμινάριο «Αξιοποίηση τεχνικών ασύγχρονης και εξ αποστάσεως διδασκαλίας μέσα από το περιβάλλον ηλεκτρονικής μάθησης Moodle»

Για την παροχή ίσων ευκαιριών επιμόρφωσης σε όλους τους εκπαιδευτικούς, δεν επιτρέπεται η συμμετοχή στο πρόγραμμα όσων παρακολουθούν ταυτόχρονα και άλλο σεμινάριο ή πρόγραμμα στην ηλεκτρονική πλατφόρμα εκπαίδευσης <http://e-learning.ilei.sch.gr/moodle>.

Με εκτίμηση



Ιωάννης Λιγνός

Σχολικός Σύμβουλος Πληροφορικής

Γ΄ Αθήνας και Δυτικής Αττικής